Idwala Le Ingwe Lodge | LekkeSlaap
Idwala Le Ingwe Lodge: Hooffoto's
Idwala Le Ingwe Lodge: Luxury Tent House
Idwala Le Ingwe Lodge: 12-Sleeper Holiday Home
Idwala Le Ingwe Lodge: 8-Sleeper Holiday Home
Adres: Langs die R96, 5,4 km vanaf Hekpoort, 1791, Gauteng
Idwala Le Ingwe Lodge bied gerieflike selfsorg-verblyf in 'n unieke vakansiehuis vir 12 gaste, 'n vakansiehuis vir 8 gaste en 'n luukse tenthuis vir 6 gaste op die Witwatersrandberge met uitstekende uitsigte oor die vallei en op die Magaliesburg-bergreeks. Die lodge is 5,4 km vanaf Hekpoort en 39,1 km vanaf Hartbeespoortdam.
Die vakansiehuis vir 12 gaste is elegant versier in 'n safari-sjiek tema en bied verskeie dekke, stoepe en vermaakareas met lieflike uitsigte.
Hierdie huis beskik oor 6 slaapkamers, 3 badkamers, ruim sitareas, 'n ten volle toegeruste kombuis, 3 braai-areas en 'n vermaakarea op die dak. Die kombuis is met 'n dubbelyskas, boksvrieskas, restaurant-styl gasbraaiers, 'n stoof, klein oond, mikrogolfoond en skottelggoedwasser toegerus. Die vermaakarea het 'n swembad, Jacuzzi, pooltafel, veerpyltjiebord en bordspeletjies. Daar is 2 kaggels en 'n braai-area binne. Skoonmaakdienste is teen 'n ekstra koste wat apart gehef word beskikbaar. Hotel-kwaliteit beddegoed en badhanddoeke is ingesluit.
Verblyf is in 'n vakansiehuis beskikbaar wat slaapplek aan 12 gaste bied en 'n luukse bostent wat slaapplek aan 4 tot 6 gaste bied.
Die vakansiehuis vir 8 gaste beskik oor 4 slaapkamers wat elk hul eie badkamer het, sowel as 'n sitarea wat 'n uitsig op die Magaliesburgberge bied en 'n ten volle toegeruste kombuis. Die kombuis is met 'n dubbelyskas, boksvrieskas, gasstoof, groot oond en mikrogolfoond toegerus. Die vermaakarea het 'n pooltafel en 'n veerpyltjiebord. Die stoep het 'n ingeboude braai-area, 'n wasbak en 'n etenstafel met 10 sitplekke. Skoonmaakdienste is teen 'n ekstra koste beskikbaar en word apart gehef. Hotel-kwaliteit beddegoed en badhanddoeke is ingesluit.
Die luukse tenthuis vir 6 gaste is vir selfsorg ingerig en bied verblyf aan 4 gaste in 2 slaapkamers. In die sitarea is daar 'n slaapbank vir 2 ekstra gaste teen 'n ekstra fooi. Die tent het 2 slaapkamers, 'n badkamer met 'n stort, 'n ten volle toegeruste kombuis, sitarea en eetarea, 'n stoep en 'n braai-area buite. Daar is hotel-kwaliteit beddegoed en badhanddoeke.
Gaste kan 'n sonsondergangsrit geniet wat vooraf bespreek moet word. Daar is die gemerkte Sable-voetslaanroete langsaan, asook ander roetes deur die boskampe wat gaste kan aandurf. Ander aktiwiteite sluit voëlkyk, die Noble Village Restaurant en Brouery, Bill Harrops Balloon Safari's en Saddlecreek Adventures in. Hartbeespoortdam is 39 km ver en daar kan gaste inkopies doen en die Harties Cableway, restaurante, slangpark, en 'n olifant- en 'n aap-reservaat besoek.
4.3 uit 5van 4 resensies vir Idwala Le Ingwe Lodge
Langs die R96, 5,4 km vanaf Hekpoort, 1791, Gauteng
Gaste dink Idwala Le Ingwe Lodge het 'n goeie ligging
https://travelground.imgix.net/AAEAAQAAAAAAAAAAAAAA8cce9a0c19b044c01b6a2aebdf5f778f33ddb77c20157266831a1cf357d7ac111abb6396172ffd11fcc454d2b007f129c416?w=1440&h=960&fit=crop&auto=enhance,format,compress&q=80 Vanaf R1 000 per nag (vir 2 persone) 4 5 1 5 Off the R96 Road 5.4 km from Hekpoort 1791 Gauteng 086 999 0018 14:00-18:00 10:00 -25.923720168382 27.618502452393